**משימות בתחום נושא שינוי האקלים - כיתה ד**

**שם המשימה:** **הצפות בערי ישראל  
תיאור המשימה:** המשימה עוסקת בהצפות הנגרמות בגלל ירידת כמות משקעים גדולה בפרק זמן קצר (חלק מהתופעות של שינוי אקלים), לגורמים להצפות ובדרכי פתרון להסתגלות ולהתאמה שלנו לתופעות הקיצון של שינוי האקלים.

**שם משימה:** **דובי הקוטב-סיפור שחייבים לספר  
תיאור המשימה:** המשימה עוסקת בגורמים שעלולים להביא להכחדתו של דוב הקוטב ובדרכים להצלת דוב הקוטב מפני הכחדה. ההתחממות הגלובלית של כדור הארץ גורמת להפשרת הקרחונים ומשפיעה על סביבת החיים של הדובים.

**שם המשימה:** **תנשמת - המדבירה הביולוגית של הטבע**  
**תיאור המשימה:** המשימה עוסקת ביתרונות של הדברה ביולוגית לעומת ההדברה כימית תוך היכרות עם התנשמת - מבנה ואורח חיים. השימוש בהדברה ביולוגית חוסך גם בתהליכי הפקה של חומרי הדברה באמצעות מקורות אנרגיה פוסיליים ובכך הוא תורם לשמירה על כדור הארץ מפני התחממות.

**שם המשימה:** **טפטפת - המצאה ישראלית שטפטפה לעולם**  
**תיאור המשימה:** המשימה עוסקת בהמצאה הישראלית "הטפטפת" כפתרון טכנולוגי להקטנת איבוד מים בהשקיה. חסכון במים באמצעות פתרונות טכנולוגיים והתנהגותיים תורם גם להפחתת הפליטות של פחמן דו-חמצני אל האטמוספרה. לפעולות כמו שאיבת מים והובלתם, טיהור מים והתפלת מים דרושה אנרגיה חשמלית שמופקת בתחנות החשמל ממקורות אנרגיה פוסיליים.